CELEX: C2007/140/12
Language: mt
Date: 2007-06-23 00:00:00
Title: Kawża C-152/07: Talba għal deċiżjoni preliminari mressqa mill-Bundesverwaltungsgericht (Il-Ġermanja) fl- 20 ta' Marzu 2007 — Arcor AG & Co. KG vs Ir-Repubblika Federali tal-Ġermanja

23.6.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 140/7
            
         Talba għal deċiżjoni preliminari mressqa mill-Bundesverwaltungsgericht (Il-Ġermanja) fl-20 ta' Marzu 2007 — Arcor AG & Co. KG vs Ir-Repubblika Federali tal-Ġermanja
   (Kawża C-152/07)
   (2007/C 140/12)
   Lingwa tal-kawża: Il-Ġermaniż
   Qorti tar-rinviju
   Bundesverwaltungsgericht
   Partijiet fil-kawża prinċipali
   
      Rikorrenti: Arcor AG & Co. KG
   
      Konvenuta: Ir-Repubblika Federali tal-Ġermanja
   
      Intervenjenti: Deutsche Telekom AG
   Domandi preliminari
   Id-Direttiva tal-Kummissjoni 90/388/KEE (1) tat-28 ta' Ġunju 1990 dwar kompetizzjoni fis-swieq tas-servizzi ta' telekomunikazzjonijiet — id-Direttiva dwar il-kompetizzjoni — u d-Direttiva tal-Parlament Ewropew u tal-Kunsill 97/33/KE tat-30 ta' Ġunju 1997 dwar l-interkonnessjoni fit-telekomunikazzjonijiet bil-għan li jkun żgurat servizz universali u interoperabbiltà permezz ta' l-applikazzjoni tal-prinċipji tal-provvista ta' netwerk miftuħ (ONP) — id-Direttiva dwar l-interkonnessjoni (2) — għandhom ikunu interpretati fis-sens li jipprekludu lill-awtorità regolatorja nazzjonali milli tobbliga lill-operatur ta' netwerk ta' konnessjoni interkonness ma' netwerk pubbliku lokali ta' telekomunikazzjoni li jħallas, għas-sena 2003, lill-operatur tan-netwerk lokali li jinsab f'pożizzjoni dominanti, kontribuzzjoni sabiex jikkumpensa t-telf ikkawżat lil dan ta' l-aħħar minħabba t-tqegħid għad-dispożizzjoni ta' dan in-netwerk.
   F'każ ta' risposta affermattiva għall-ewwel domanda:
   Il-qorti nazzjonali għandha tieħu in kunsiderazzjoni n-nuqqas ta' konformità mad-dritt Komunitarju ta' tali obbligu, li joħroġ minn dispożizzjoni tad-dritt nazzjonali, fil-proċeduri dwar l-awtorizzazzjoni sabiex tiġi imposta kontribuzzjoni fuq l-operatur tan-netwerk ta' konnessjoni.
   
      (1)  ĠU L 192, p. 10.
   
      (2)  ĠU L 199, p. 32.